**В КФН е получена информация за открито производство във връзка с оттегляне на лиценза на застрахователното дружество "Cestovní pojišt’ovna ADRIA Way družstvo"**

В съответствие с чл. 624, ал. 2 от Кодекса за застраховането Комисията за финансов надзор уведомява всички заинтересовани лица, че на 11 януари 2017 г. компетентният орган на Чехия (Czech National Bank) е открил производство във връзка с оттегляне на лиценза на застрахователното дружество "Cestovní pojišt’ovna ADRIA Way družstvo". Адресът на дружеството е: Mírové náměstí 519/3d, Post Code 703 00, Ostrava, Czech Republic. Регистрационният номер на дружеството е: 258 30 660.

Процедурата, свързана с оттеглянето на лиценз е инициирана по молба на дружеството. Застрахователят ще преустанови извършването на дейност и ще се счита в ликвидация от датата, на която решението за оттегляне на лиценза влезе в сила.

Процедурата за назначаване на ликвидатор на дружеството е започната на 16 януари 2017 г. Решението за оттегляне на лиценза на дружеството е издадено на 26 януари 2017 г. и е влязло в сила на 02 февруари 2017 г.

Застрахователният портфейл на дружеството е напълно прехвърлен към застрахователната компания "UNIQA pojišt’ovna, a.s." на 01 януари 2017 г. Дружеството "Cestovní pojišt’ovna ADRIA Way družstvo" няма дъщерни дружества на територията на други държави членки на ЕС.